O‘zbekistonda pensiya tayinlashda 2005-yildan avvalgi yillar uchun ish stajini tasdiqlovchi hujjatlar talab etilmaydi

O‘zbekistonda pensiya tayinlashda 2005-yildan avvalgi yillar uchun ish stajini tasdiqlovchi hujjatlar talab etilmasdan hisoblash tartibi joriy etilmoqda. Bu haqda 10-fevral kuni Prezident Shavkat Mirziyoyev raisligida o‘tkazilgan videoselektor yig‘ilishida ma’lum qilindi.

“Yana bir qulaylik – bu yil 1-iyundan boshlab, pensiya tayinlashda 2005-yildan avvalgi yillar uchun ish stajini shaxsning mehnat daftarchasidagi yozuvlar asosida, tasdiqlovchi hujjatlar talab etilmasdan hisoblash tartibi joriy etilmoqda.
Buning natijasida yil yakuniga qadar 100 ming, kelgusi yilda yana 200 ming fuqaro ortiqcha sarson bo‘lmay pensiya olish imkoniyatiga ega bo‘ladi”, — deyiladi xabarda.
2021-yil 1-iyundan boshlab mamlakatda pensiya va nafaqalar tayinlashning yangi tartibi joriy etilmoqda:
Ma’lumot uchun, Moliya vazirligi huzuridagi budjetdan tashqari Pensiya jamg‘armasining hududiy tuman (shahar) bo‘limlarida hisobga olingan pensiya va nafaqa oluvchilarning umumiy soni 3,824 million kishini, ya’ni aholi sonidagi ulushi 11,2 foizni tashkil qilmoqda.
 O‘zbekistonda mittilik (pakana) kasalligiga chalingan shaxslar imtiyozli ravishda 15 yil avval pensiyaga chiqishi mumkin